《次韵龄叟》
宋代·陈著

儒酸自是分当穷，老退非干势不容。
并日莫留馋半菽，余生休不寿三松。
眼中落落同人少，脚底兢兢坎险重。
惟有灵山老吟友，暗中心事两云龙。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。